Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: A házasságról, a családról és a gyámságról szóló, többször módosított 1952. évi IV. törvény (Csjt.) 70. § akként
Paragraph Index: 613

„23. § Nem büntethetõ, aki a cselekmény elkövetésekor tizennegyedik életévét nem töltötte be.” A Btk. VII. fejezete a „fiatalkorúakra vonatkozó rendelkezések” címet viseli, és a büntetések, valamint az intézkedések tekintetében a felnõttkorú elkövetõkkel szemben alkalmazható szankciókhoz képest enyhébb, illetve kedvezõbb megoldásokat tartalmaz. A büntetõ törvény alkalmazásában a 107. § (1) bekezdés értelmében „fiatalkorú az, aki a bûncselekmény elkövetésekor tizennegyedik életévét betöltötte, de a tizennyolcadikat még nem.” A büntetõjog, a polgári jog és a családi jog idézett rendelkezései a cselekvõképesség, a vétõképesség, a házasságkötési szabadság, a sértetti pozíció, a fokozottabb büntetõjogi védelem, illetve az enyhébb büntetõjogi felelõsség tekintetében — lényegében egymással összhangban — olyan korhatárokat állítanak fel, amelyek európai, illetve magyarországi viszonylatban a testi, szellemi, illetve szexuális érettség bizonyos biológiai fázisaihoz kapcsolódnak, s ezzel összhangban az értelmi fejlõdés adott szakaszainak felelnek meg. Tehát a „megrontás” és a „természet elleni fajtalanság” elnevezésû bûncselekmények törvényi tényállási elemét képezõ sértetti korhatárokat a törvényhozó nem önkényesen állította fel, hanem azokat a jogrendszer más területein is kimutatható jogalkotói szándékkal összhangban szabályozta. A kardinális különbségtétel végsõ soron abban jelentkezik, hogy a 14. és 18. év közötti életkorban lévõ, az elkövetõvel azonos nemû személlyel — utóbbi beleegyezésével — végrehajtott fajtalanság büntetendõ, míg a különnemûvel nem. A 12—14 éves korú sértettek vonatkozásában ilyen különbségtétel nincs, ott nemre és elkövetési módra tekintettel mindenféle szexuális aktus büntetendõ a nagykorú személy részérõl. A törvényhozó nem önkényesen és nem véletlenül helyezkedett arra az álláspontra, hogy egy 14. életévét már túlhaladott személy, még ha jogilag kiskorú is, elérte a szexuális érettségnek azt a fokát, hogy szabad akaratából dönthet heteroszexuális nemi kapcsolat létesítésérõl. Biológiai okoknál fogva ez a korosztály a normális heteroszexuális kapcsolatok terén már nem igényel fokozott védelmet. A homoszexuális kapcsolatoknál azonban más a helyzet. A szokványos és biológiailag is normálisnak tekinthetõ szexuális érdeklõdéstõl, hajlamtól eltérõ nemi élet folytatása komoly döntést, elhatározást igényel, akár társadalmi hátrányok vállalását is. Ilyen elhatározásra csak önállóan gondolkodó, belátási képességének teljes birtokában lévõ érett, felnõtt személy alkalmas. A kiskorúak cselekvõképessége azonban minden vonatkozásban — még a családalapításnál is — korlátozott. Amint a különbözõ jogágak rendelkezéseibõl kitûnik, az ilyen korú személyek egyrészt fokozott jogi védelem alatt állnak, másrészt felelõsségük is csekélyebb, mint a felnõttkorúaké. A serdülõkorú fiatalok fokozottabban lehetnek kitéve a szexuális rendellenességekre irányuló ösztönzésnek, csábításnak, és éppen belátási képességük csökkent volta, tapasztalatlanságuk, befolyásolhatóságuk miatt nem tudnak még felelõsségteljesen dönteni, hogy vállalják-e az ezzel járó kockázatokat. Ezért indokolt, hogy az ilyen korú személyek helyes erkölcsi fejlõdését akár a büntetõjog eszközeivel is védje a törvény. Nagykorúságuk elérése után már nincs akadálya annak, hogy a szokásostól eltérõ szexuális életet éljenek azok, akik ezt az utat választják. Az indítványokban támadott jogi szabályozás tehát nem fogható fel alkotmányellenes diszkriminációként, mert a különbségtétel nem önkényes. A passzív alanyok fokozott büntetõjogi védelme értelemszerûen maga után vonja az elkövetõk büntetõjogi felelõsségét az említett korcsoport sérelmére megvalósított — nem erõszakos — természet elleni fajtalanság esetében. Ez azonban nem ütközik az Alkotmányba, és nem minõsül hátrányos megkülönböztetésnek. Ugyanis az Alkotmány 70/A. §-a a jogok tekintetében, mégpedig az emberi jogok és az állampolgári jogok területén mondja ki a hátrányos megkülönböztetés tilalmát a jogegyenlõség érdekében. Az azonos nemû kiskorúakkal történõ fajtalankodás azonban nem tekinthetõ olyan alapvetõ emberi és polgári jognak amely alkotmányos védelem tárgyát képezi. Az Alkotmányból nem vezethetõ le ilyen tartalmú alapjog. Nem lehet az elkövetõk emberi méltóságának sérelmére sem hivatkozni. Ellenkezõleg: a kiskorú gyermekek, fiatalok emberi méltóságának védelme az elsõdleges az õket károsan befolyásoló nagykorú elkövetõkével szemben. Ez az emberi méltóság pedig az Alkotmány 54. §

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes